بشكل عام صناعة الكورة فضلت أمر خلافي لغاية 1970، لما شركة أديداس تولت تمويل الاتحاد الدولي بالكور المستخدمة في المونديال، ودي كانت أول كورة ضد الميه.. أيوه يا فاندم قبل التاريخ ده كانت الكور المستخدمة مصنعة يدوي ومن مواد طبيعية.. بالتالي قابلة لامتصاص المياه؛ يعني وزن الكورة وارد جدًا يتغير أثناء الماتش. وصناعة الكور بقت باستخدام مواد صناعية بالكامل يادوب مع مونديال المكسيك 86.